Miss Universe 1960

Ang Miss Universe 1960 ay ang ikasiyam na edisyon ng Miss Universe pageant, na ginanap sa Miami Beach Auditorium sa Miami Beach, Florida, Estados Unidos noong Hulyo 9, 1960.

Pagkatapos ng kompetisyon, kinoronahan ni Akiko Kojima ng Hapon si Linda Bement ng Estados Unidos bilang Miss Universe 1960. Ito ang pangatlong tagumpay ng Estados Unidos sa kasaysayan ng kompetisyon. Nagtapos bilang first runner-up si Daniela Bianchi ng Italya, habang nagtapos bilang second runner-up si Elizabeth Hodacs ng Austrya.

Mga kandidata mula sa 43 bansa at teritoryo ang lumahok sa kompetisyong ito. Pinangunahan ni Charles Collingwood ang kompetisyon.

Kasaysayan

Lokasyon at petsa ng kompetisyon 
Noong Oktubre 7, 1959, inanunsyo ni Hank Meyer, city publicity director ng Miami Beach, na ang ikasampung anibersaryo ng kompetisyon ay gaganapin sa Miami Beach, Florida, imbis na sa Long Beach, California sa Estados Unidos. Ayon sa Long Beach Beauty Congress, "masyadong naging komersyalisado" ang kompetisyon matapos ang kompetisyon noong Hulyo 1959 na napalanunan ni Akiko Kojima ng Hapon, dahilan upang alisin ang kanilang suporta sa pageant.

Pagpili ng mga kalahok 
Ang mga kalahok mula sa 43 mga bansa at teritoryo ay napili upang lumahok sa kompetisyon. Isang kandidata ang nailuklok upang kumatawan sa kanilang bansa/teritoryo at isang kandidata ang nailuklok upang kumatawan sa kanilang bansa/teritoryo matapos ang pag-urong ng orihinal na kalahok.

Mga pagpalit 
Iniluklok si Mary Quiróz, Miss Yaracuy 1957, upang kumatawan sa bansang Beneswela sa edisyong ito dahil ginanap ang Miss Venezuela 1960 ilang linggo pagkatapos ng Miss Universe. Dapat sanang kakatawan sa Dinamarka si Antje Moller. Gayunpaman, napatalsik si Moller sa kanyang titulo matapos tuklasan na siya ay labing-anim na taong gulang lamang. Dahil dito, iniluklok si Lizzie Hess upang kumatawan sa bansang Dinamarka.

Mga unang pagsali, pagbalik, at pag-urong sa kompetisyon 
Unang sumali sa edisyong ito ang Espanya, Hordan, Portugal, at Tunisya, at bumalik ang Bagong Silandiya, Beneswela, Hong Kong, Libano, Moroko, Paragway, Pinlandiya, Surinam, Suwisa, Timog Aprika, at Tsile. Huling sumali noong 1953 ang Suwisa at Timog Aprika, noong 1954 ang Bagong Silandiya at Hong Kong, noong 1955 ang Libano at Pinlandiya, noong 1957 ang Moroko, at noong 1958 ang Beneswela, Paragway, Suriname, at Tsile. Hindi sumali ang mga bansang Guwatemala, Hawaii, Mehiko, Polonya, Taylandiya, at Turkiya sa edisyong ito. Hindi sumali ang Hawaii dahil isa na itong estado ng Estados Unidos. Hindi sumali si Marzena Malinowska ng Polonya dahil sa hindi isiniwalat na dahilan. Hindi sumali si Lorena Velázquez ng Mehiko dahil tumanggi siyang katawanin ang Mehiko sa kompetisyon. 

Dapat sanang sasali si Cluadinette Fouchard ng Hayti, subalit ito ay bumitiw dahil ito ay ikakasal na.

Mga resulta

Mga pagkakalagay

Mga espesyal na parangal

Mga kandidata 

43 kandidata ang lumahok para sa titulo.

Mga tala

Mga sanggunian

Panlabas na kawing